নির্বাচনী প্রচারণার শেষ দিনটি গতকাল প্রার্থীদের জন্য খুব একটা ভাল যায়নি। সকাল থেকেই বৃষ্টি, দিনভর মেঘলা আবহাওয়ায় কেমন যেন শেষ প্রচারণা জমে উঠতে পারেনি। তার পরেও ঘরে বসে ছিলেন না প্রার্থীরা। গণসংযোগ, পথসভা, নেতাকর্মী-শুভাকাংখীদের সাথে নিয়ে ঘুরে বেড়ানো ইত্যাদির মাধ্যমে নিজেদেরকে ভোটারদের কাছাকাছি নেয়ার চেষ্টা করেন প্রার্থীরা। শুধু প্রধান দু’টি রাজনৈতিক দলের প্রার্থীই নয়, বরং পাঁচ মেয়রপ্রার্থীরই দিনটি কেটেছে মহাব্যস্ততায়।